Chalupa

En chalupa er en spesialitet i det sentrale Sør-Mexico, inkludert delstatene Puebla, Guerrero og Oaxaca. Chalupas lages ved å trykke et tynt lag av masadeig rundt utsiden av en liten form, slik at man skaper konkave beholdere som ligner båten med samme navn, og deretter frityrsteke dem til skarpe, grunne maiskopper.
Disse fylles med ulike ingredienser slik som strimlet kyllingkjøtt, svinekjøtt, hakket løk, chipotle, rød salsa, og/eller grønn salsa.

Tradisjonelle chalupas, som finnes i Cholula i delstaten Puebla, er små, tykke, båtformede masa toppet kun med salsa, ost og strimlet salat. Andre regioner i Mexico har varianter som kan inkludere chorizo, svinekjøtt, strimlet kylling eller bønnepasta, i tillegg til den klassiske osten, salsa og salat. I andre tilfeller har den stekte maseen en rund form som ligner på en tostada, med tradisjonell chalupatopping.

Den store populariteten til chalupas i Mexico har også påvirket meksikansk restaurantmat i nabolandet USA. Blant kjente eksempler i USA er versjonen til Taco Bell, som ikke ligner eller smaker så likt den meksikanske inspirasjonen, men i stedet er en tykk, stekt hvetemelgordita fylt med kjøttdeig, rømme, ost, salsa og strimlet salat som ligner mer en taco.

 Referanser 

Kategori:Meksikansk mat og drikke